KIRJALLINEN KYSYMYS E-1549/02 esittäjä(t): María Sornosa Martínez (PSE) komissiolle. Júcar-Vinalopón juoksuttamisen vaikutus Valenciassa sijaitsevan Albuferan luonnonpuistoon.



Virallinen lehti nro 301 E , 05/12/2002 s. 0175 - 0175



KIRJALLINEN KYSYMYS E-1549/02 esittäjä(t): María Sornosa Martínez (PSE) komissiolle (3. kesäkuuta 2002) Aihe: Júcar-Vinalopón juoksuttamisen vaikutus Valenciassa sijaitsevan Albuferan luonnonpuistoon Komissio on päättänyt lopettaa valituksen 2000/4266 käsittelyn. Valituksen esitti Júcar-joen koordinaatioelin Júcar-Vinalopón juoksuttamisen ympäristövaikutuksista. Vastauksessaan esittämääni kysymykseen (E-3668/01(1)) komissio ilmoitti, että Espanjan viranomaisilta saamiensa tietojen mukaan juoksuttaminen ei vahingoita Albuferan luonnonpuistoa. Näyttää kuitenkin siltä, että komissio ei ole ottanut huomioon ekologista virtaamaa, josta Albuferan säilyminen riippuu ja jota ei mainita myöskään kyseisessä selonteossa ympäristövaikutuksista. Valituksen esittäjät esittivät 12. huhtikuuta 2002 perusteluasiakirjan, jonka mukaan Albuferan ekologisen virtaaman huomiotta jättäminen johtuu siitä, hankkeen suunnittelu on perustunut Confederación Hidrográfica de Juxarin viralliseen asiakirjaan Júcar-joen resurssien analyysi Júcar-Vinalopón juoksun muuttamisen vaikutukset, jossa arvioidaan, että veden säästö olisi 240 Hm3 (säästö jakautuu Júcar-Vinalopón juoksuttamisen, Júcar-Turian kanavan ja Mancha Orientalin kesken). Asiakirjasta on huomattava, että: - arvioitu säästö syntyy joen rantojen tulvakastelun muuttumisesta paikalliseksi kasteluksi, jolloin ei enää synny luonnonpuiston tarvitsemaa tulvien paluuvirtausta ja -valumaa, - säästö lasketaan hetkeltä, jolloin koko kastelu on nykyaikaistettu; juoksuttaminen toteutetaan kuitenkin ennen, kuin nykyaikaistaminen on saatu päätökseen, - veden säästöön on liityttävä vähintään 100 Hm3:n vesiallas luonnonpuistoa varten; tämä allas ei sisälly juoksuttamissuunnitelmaan. Vaikka Espanjan viranomaiset väittävät valinneensa kolmesta esitetystä vaihtoehdosta vähiten ympäristöä vahingoittavan, on kuitenkin tietoja, joiden mukaan juoksuttamisen vaikutukset eivät olisi vähämerkityksisiä yhteisön tärkeänä pitämien alueiden ja erityisten lintujensuojelualueiden kannalta. Lisäksi en vieläkään hyväksy komission väitettä vastauksessa E-3668/01, että hanke ei vaikuta Albuferan luonnonpuistoon. Eikö komissio katso, että edellä esitettyjen seikkojen ja valituksen esittäjien uusien perustelujen johdosta valituksen 2000/4266 käsittelyä pitäisi jatkaa? Voiko komissio toteuttaa arvion, joka jäi tekemättä komission vastauksessa E-3668/01 tiedoista, jotka esitettiin Sociedad de Ornitología -yhdistyksen raportissa juoksuttamisen vaikutuksista suojeltuihin alueisiin ja lajeihin? (1) EYVL C 172 E, 18.7.2002, s. 107. Margot Wallströmin komission puolesta antamayhteinen vastauskirjallisiin kysymyksiin E-1549/02 ja E-1550/02 (17. heinäkuuta 2002) Komissio on tutkinut kantelua (viite 2000/4266), joka koskee Júcar-Vinalopón juoksuttamishankkeen ympäristövaikutuksia. Asiasta on vaihdettu tietoja komission ja Espanjan viranomaisten välillä. Komissio on ilmoittanut asiaa koskevista päätelmistään parlamentin jäsenelle vastauksessaan kirjalliseen kysymykseen E-3668/01(1). Päätelmät on toimitettu myös kantelun tekijälle, joka on ilmoittanut komissiolle kirjeitse vastustavansa asian käsittelyn lopettamista. Kantelun tekijä on myös toimittanut komissiolle lisätietoja osoittaakseen, etteivät Espanjan viranomaisten toimittamat perustelut pidä paikkaansa. On syytä mainita, että komissio ei ole päättänyt lopettaa kantelun 2000/4266 käsittelyä vaan jatkaa sitä. Komissio tutkii parhaillaan sille toimitettuja uusia lisätietoja. Tutkimuksissa on käynyt ilmi, että hanke on käynnistetty ennen kuin Espanjan viranomaiset nimesivät Sierra de Martés Muela de Cortés -alueen lintujen suojelualueeksi. Espanjan viranomaiset ovat ehdottaneet, että myös parlamentin jäsenen mainitsemat yhteisön tärkeinä pitämät alueet liitettäisiin Natura 2000 -verkkoon, mutta ehdotus on tehty vasta hanketta koskevan ympäristövaikutusten arvioinnin suorittamisen jälkeen. Joka tapauksessa Espanjan viranomaiset ovat tuoneet esille, että kyseessä olevien alueiden ekologiset ja luontoarvot on otettu huomioon suoritetussa hankkeen ympäristövaikutusten arvioinnissa. Espanjan viranomaiset ovat ilmoittaneet, että yleisön kuulemisen yhteydessä saatujen huomautusten johdosta hanketta on muutettu jonkin verran sen ympäristövaikutusten vähentämiseksi. Espanjan viranomaiset ovat tutkineet kolmea vaihtoehtoa ja valinneet sen, jonka katsottiin vahingoittavan ympäristöä kaikkein vähiten. Myös korjaavia toimenpiteitä on toteutettu. Hyväksytyssä ratkaisussa 67 km:n juoksutushankkeesta toteutetaan 61 % maan alle rakennettua putkea pitkin ja loput 39 % tunneleita pitkin. Mitä tulee Albufeiran luonnonpuiston virtaamaan, Espanjan hallituksen vastikään hyväksymässä Júcarin altaan hydrologisessa suunnitelmassa on suunniteltu rakennettavaksi 100 Hm3:n vesiallas, jolla voidaan taata Albufeiran tarvitsema vesimäärä, kuten ympäristövaikutusten arvioinnissa esitetään. Société espagnole d'ornithologie (SEO) -yhdistyksen raportissa, jonka parlamentin jäsen mainitsee kysymyksessään, tuodaan erille alueen merkitys linnuille, ja komissio on tutustunut raporttiin. Tutkiessaan tapausta komissio on tutustunut kaikkiin käytettävissään oleviin tietoihin, Espanjan viranomaisten toimittamiin tietoihin sekä kantelun tekijän ja parlamentin jäsenen esittämissä kirjallisissa kysymyksissä annettuihin tietoihin. (1) EYVL C 172 E, 18.7.2002, s. 107.